
 P R I M A R

PRIMĂRIA MUNICIPIULUI TIMISOARA                             Dr. Ing. GHEORGHE CIUHANDU

DIRECŢIA URBANISM

SERVICIUL PLANIFICARE URBANĂ

Nr. U22005-0002893/4.10.2005
REFERAT
privind aprobarea Planului Urbanistic Zonal “Construire locuinţe şi funcţiuni complementare”,Zona Plopi Sud, parcelele A 1676/2/3 şi A 1676/2/4, Timişoara 

Către Comisiile Consiliului Local al Municipiului Timişoara
 Având în vedere prevederile Planului Urbanistic General al Municipiului Timişoara şi Planul Urbanistic Zonal Zona „ Plopi Sud „ aprobat prin HCL 35/2002,
Având în vedere documentaţia înregistrată la noi cu numărul U22005-0002893 prin care se solicită avizarea din punct de vedere urbanistic a Planului Urbanistic Zonal “ Construire locuinţe şi funcţiuni complementare”,Zona Plopi Sud, parcelele A 1676/2/3 şi A1676/2/4,Timişoara 


Având în vedere cerinţele Certificatului de Urbanism nr. 901 din 01.03.2005;
Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic Zonal “ Construire locuinţe şi funcţiuni complementare”,Zona Plopi Sud, parcelele A 1676/2/3 şi A1676/2/4,Timişoara Planul Urbanistic Zonal este elaborat de S.C. Artplan s.r.l., proiect nr.7/2005, la cererea beneficiarilor prezentului studiu Buciuman Nicolae şi soţia Buciuman Corina Desanca.
Terenul studiat în cadrul PUZ este situat în intravilanul municipiului Timişoara, în sudul oraşului. Destinaţia actuală a amplasamentului este de zonă agricolă., spaţii verzi, agrement prevăzută prin HCL nr. 35/2005.
Parcelele studiate sunt în proprietatea lui Buciuman Nicolae şi soţia Buciuman Corina Desanca.şi sunt înscrise în C.F. nr. 132295, Timişoara, nr. cadastral A 1676/2/4, in suprafaţă de 16 700 mp.şi în C.F. nr. 138464 , cu nr. cadastral A 1676/2/3, in suprafaţă de 46 800 mp.
Prin prezenta documentaţie se propune realizarea a 81 parcele în scopul construirii de locuinţe individuale, servicii şi zone verzi. Parcelele variază în suprafeţe de la 500 la  858 mp. Parcela nr. 52 are destinaţia de servicii şi instituţii publice, iar cele cu nr. 50,51,53 şi 54 au destinaţia de sport şi agrement şi zone verzi.
Circulaţiile propuse se fac in legătură cu străzile existent şi proiectate in zonă: Calea Moşniţei şi din  prelungirea străzii Martir C. Popescu. Accesele la loturi se fac in legătură cu o stradă longitudinală N-S de 12 m. lăţime din care se deschid 5 străzi prevăzute cu fundături. In zona prevăzută pentru servicii şi spaţii verzi perpendicular pe strada longitudinală se propune o stradă ce va imparţi suprafaţa totală a  zonei studiate de 63 500 mp.
Străzile propuse vor deveni domeniu public, conform declaraţiei nr.3195 din 17  iulie 2005 

Reţelele edilitare se vor realiza doar prin racordarea la sistemele centralizate ale localităţilor, conform adresei Agenţiei Regionale de Protecţie a Mediului nr. 4495/26.07.2005

Indicii de construibilitate propuşi sunt:

POT maxim = 40 %

CUT maxim = 1,2

Regim maxim de înălţime = P+2E + M
Autorizarea oricăror lucrări de construire în conformitate cu prezentul PUZ, se va face după ce drumurile prevăzute vor fi domeniu public.
Se vor respecta prevederile din cadrul avizelor furnizorilor de utilităţi şi ale organismelor abilitate. 
Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.)

Planului Urbanistic Zonal -“ Construire locuinţe şi funcţiuni complementare”,Zona Plopi Sud, parcelele A 1676/2/3 şi A1676/2/4,Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

